**PREPORUKE ZA POSTUPANJE ZBOG KONTAKTA S OBOLJELIM OD COVID-19**

**U OŠ**

Dana \_\_\_\_\_\_\_\_\_ zaprimili smo obavijest o pozitivnom nalazu testa na SARS-CoV-2 kod učenika Vaše škole iz \_\_\_\_\_\_\_\_ razreda. Osoba je zadnji dan bila u školi \_\_\_\_\_\_\_

Razdoblje od 2 dana prije pojave simptoma, te 10 dana nakon pojave simptoma dokazano je kao razdoblje zaraznosti. **Osobe koje su bile u bliskom kontaktu**\* s oboljelom/na testu pozitivnom osobom moraju biti stavljene pod aktivni zdravstveni nadzor u samoizolaciji (karanteni)\*\* 10 dana od zadnjeg kontakta s oboljelom osobom.

**Obzirom da je učenik zadnji put bio u školi \_\_\_\_\_, što odgovara razdoblju u kojem uključujemo kontakte u mjeru samoizolacije, ista se učenicima određuje**

**od \_\_\_\_\_\_\_\_\_\_\_\_ do \_\_\_\_\_\_\_\_\_\_\_, uključujući \_\_\_\_\_\_\_\_\_\_**

**PREPORUČENE MJERE ZA UČENIKE:**

1. **Ukoliko se pojave simptomi tijekom samoizolacije učenik/nastavnik se javljaju telefonom nadležnom liječniku. Osoba koja razvije simptome COVID-19 tijekom samoizolacije treba se testirati.**
2. Ukućani osoba koje su u samoizolaciji normalno dalje obavljaju svoje aktivnosti.
3. S učenikom u samoizolaciji (ako je potrebno) ostaje jedan roditelj koji od svog liječnika traži bolovanje i također podliježe mjeri samoizolacije.
4. Učenici i nastavnici koji preboljeli COVID-19, ili koji su cijepljeni protiv COVID-19, pročitati upute u nastavku, te sukladno uputama odlučiti trebaju li biti stavljeni u samoizloaciju ili ne.
5. Preporučena je dezinfekcija školske učionice od firme ovlaštene za provođenje DDD-a.

Osoba koja je ostvarila bliski kontakt sa zaraznom osobom ne podliježe zdravstvenom nadzoru u karanteni/samoizolaciji u situacijama navedenim u tablici 1.

Tablica 1. **Bliski kontakti izuzeti od karantene**

|  |  |
| --- | --- |
| Osoba  | Preporuka za osobe izuzete od karantene  |
| Preboljela COVID-19 (PCR ili BAT potvrđena SARS-CoV-2 infekcija) **unutar 4 mjeseca** od kontakta  |   **Trebaju se** testirati odmah nakon zadnjeg **kontakta te je preporučljivo da se testiraju 5-7** dana od kontakta komercijalnim brzim antigenskim testom za samotestiranje koji se temelji na uzorku brisa nosa ili BAT-om u ovlaštenoj ustanovi bez obzira na izuzeće od karantene. **Obavezno se strogo pridržavati mjera za sprečavanje širenja kapljičnih infekcija (nošenje kirurških ili FFP2 maski, držanje distance, izbjegavanje okupljanja, pojačana briga o higijeni) slijedećih 14 dana od zadnjeg kontakta.**   |
| Preboljela COVID-19 i nakon preboljenja primarno cijepljena (1 dozom Janssen cjepiva ili s 2 doze cjepiva koja se primjenjuju u dvije doze)  |
| Docijepljena  |
| Primarno cijepljena (1 dozom Janssen cjepiva ili s 2 doze cjepiva koja se primjenjuju u dvije doze) uz uvjet da je prošlo 14 dana od zadnje doze cjepiva ali **ne više od 4 mjeseca** (kod cijepljenih Janssen cjepivom **ne više od 2 mjeseca**)  |

Neke osobe koje su preboljele COVID-19 ili cijepljene, a ne svrstavaju se niti u jednu od kategorija navedenih u tablici 1, podliježu karanteni nakon bliskog kontakta **u trajanju od sedam dana** (tablica

2).

Tablica 2. Bliski kontakti **u kojih karantena traje sedam dana**

|  |  |
| --- | --- |
| Osoba s mogućnošću skraćenja karantene  | Preporuka za karantenu  |
| Preboljela COVID-19 (PCR ili BAT potvrđena SARS-CoV-2 infekcija) **prije više od 4 mjeseca**  | **Karantena u trajanju od sedam dana**, bez potrebe za testiranjem ako osoba ne razvije simptome.  Ako osoba razvije simptome, potrebno je testirati brzim antigenskim testom (BAT). U slučaju pozitivnog BAT nalaza, osoba se podvrgava izolaciji u trajanju od sedam dana, pri čemu se dan početka simptoma računa kao nulti dan.  U slučaju negativnog BAT nalaza prekid karantene po isteku sedam dana, uz strogo pridržavanje epidemioloških mjera i kontinuiranog nošenja maske slijedećih sedam dana.  |
| Primarno cijepljena (s 2 doze cjepiva koje se primjenjuju u dvije doze **prije više od 4 mjeseca** (kod cijepljenih jednom dozom Jannsen cjepiva, **prije više od 2 mjeseca**)  |

Idealno bi bilo da se osobe izuzete od karantene (tablica 1.) i osobe koje razviju simptome tijekom karantene (tablica 2.) testiraju BAT-om kod izabranog liječnika, koji može na temelju pozitivnog rezultata testa odmah osobi promijeniti status karantene u izolaciju.

**S obzirom na očekivan velik broj zaraženih i bliskih kontakata zaraženih osoba, neće biti moguće zdravstvenim radnicima (epidemiolozima, školskim liječnicima, izabranim liječnicima obiteljske medicine, izabranim pedijatrima) kontaktirati sve zaražene osobe i njihove kontakte radi zdravstvenog nadzora. Stoga apeliramo na savjesnost oboljelih građana da se izoliraju te obavijeste svoje bliske kontakte o potrebi karantene. Bliske kontakte molimo da se podvrgnu karanteni i jave svojem izabranom liječniku radi evidencije i daljnjeg postupanja (reguliranje bolovanja odnosno testiranje).**

\* Bliski kontakt se u svrhu zdravstvenog nadzora u karanteni/samoizolaciji definira kao:

- dijeljenje kućanstva s bolesnikom

- izravan tjelesni kontakt s oboljelim od bolesti COVID-19

- nezaštićen izravni kontakt s infektivnim izlučevinama oboljelog od bolesti COVID-19 (dodirivanje korištenih maramica golom rukom ili npr. ako se bolesnik iskašlje u osobu)

- kontakt licem u lice s oboljelim od bolesti COVID-19 na udaljenosti manjoj od dva metra u trajanju duljem od 15 minuta

- boravak u zatvorenom prostoru (npr. učionica, soba za sastanke, čekaonica u zdravstvenoj ustanovi itd.) s oboljelim od bolesti COVID-19 na udaljenosti manjoj od dva metra u trajanju duljem od 15 minuta – boravak u zatvorenom prostoru na udaljenosti većoj od dva metra može predstavljati bliski kontakt, ovisno o tome ima li bolesnik simptome, o nošenju maski, o ventilaciji prostorije… svaki pojedinačni kontakt u zatvorenom prostoru treba individualno procijeniti

- zdravstveni radnik ili druga osoba koja pruža izravnu njegu oboljelom od bolesti COVID-19 ili laboratorijsko osoblje koje rukuje s uzorcima oboljelog bez korištenja preporučene osobne zaštitne opreme (OZO) ili ako je došlo do propusta u korištenju OZO-a

- kontakt u zrakoplovu ili drugom prijevoznom sredstvu s bolesnikom dva mjesta ispred, iza ili sa strane; suputnici ili osobe koje skrbe o bolesniku tijekom putovanja; osoblje koje je posluživalo u dijelu zrakoplova u kojem sjedi bolesnik (ako težina kliničke slike ili kretanje bolesnika upućuje na izloženost većeg broja putnika, bliskim kontaktima se mogu smatrati putnici cijelog odjeljka ili cijelog zrakoplova).

\*\*SAMOIZOLACIJA= osoba boravi u svojoj sobi ili prostoru gdje nisu ostali ukućani. Može izaći u dvorište kuće ili na balkon kuće. U slučaju prolaska kroz zajedničke prostorije gdje borave ukućani , osoba u samoizolaciji nosi masku.